Održavanje opreme pristupnih točaka za javni bežični internet 
„OsijekFreeWifi“ na području grada Osijeka.
Popis opreme koja je predmet održavanja se nalazi u troškovniku.

IZVRŠITELJ je dužan od dana izdavanja Narudžbenice za NARUČITELJA obavljati sljedeće poslove:

· samostalno nadzirati i osiguravati dostupnost i ispravnost Sustava
· obavljati redovite radnje kojima se osigurava ispravnost rada Sustava
· redovito raditi i provjeravati backup svih postavki Sustava
· provoditi aktivnosti na prevenciji i sanaciji vezane za sigurnosne incidente vezane uz Sustav
· po zahtjevu NARUČITELJA dorađivati postojeći Sustav radi boljeg i kvalitetnijeg rada
· predlagati NARUČITELJU doradu postojećeg Sustava radi boljeg i kvalitetnijeg rada
· isporučivati nove verzije softvera nastalih uslijed tehničko-tehnoloških unapređenja, a u dogovoru sa NARUČITELJEM bez naknade
· snositi trošak intervencije tehničara kao i korpe(dizalice) koja je potrebna na sustavima gdje su uređaji montirani na visini većoj od 4 metra 
· usklađivati postojeće funkcionalnosti i postavke Sustava s izmjenama i dopunama postojećih zakona te novim zakonskim i podzakonskim aktima (uredbe, pravilnici, odluke i naredbe) 
· ažurirati Tehničku dokumentaciju Sustava i dostavljati ju naručitelju kod svake promjene na sustavu
· dostavljati NARUČITELJU mjesečno izvješće o funkcioniranju Sustava sa podacima o dostupnosti sustava, intervencijama i razlozima intervencija te statistiku pristupa u digitalnom obliku kao prilog uz mjesečni e-račun za održavanje sustava
· IZVRŠITELJ se obavezuje da neće polagati nikakva autorska prava na dorađeni  i izmijenjeni kod Sustava te da će izmijenjeni kod staviti na raspolaganje NARUČITELJU.
· IZVRŠITELJ je podatke za poslove održavanja, izmjena, naknadnih promjena i ažuriranja dužan poslati na e-mail adresu matko.mance@osijek.hr 
· IZVRŠITELJ je obavezan izdati, a NARUČITELJ izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18)
· U slučaju kvara Sustava ili pristupne točke radnim danom, IZVRŠITELJ se obvezuje na odaziv u roku od 2 sata, a izuzetno, u slučaju nedostupnosti cijelog Sustava, odmah.
· Svaka ugovorna strana može otkazati ovaj ugovor pisanim putem. Otkazni rok iznosi 30 dana i počinje teći od slijedećeg dana od dana primitka pisanog otkaza.

